  Майя Бывальцева Ижысь травматологи поликлиникаез 6 номеро кар эмъяськонние, Труд ульчаысь 1 номеро юртэ, выжтозы. Со сярысь Удмуртиысь тазалыкез утёнъя министерстволэн пресс-службаез ивортӥз. Краев нимо ульчаысь поликлиникалэн юртэз 1940-тӥ арын пуктэмын, али со санитар куронъёслы уг тупа ни. Отысь лифтэз но воштыны кулэ, но солэн шахтаезлы тупась модельёсты поттэмысь дугдӥзы. Выль интыез бырйыкузы транспортэн но пыдын вуыны луонлыкез, тупатъян ужъёслы коньдонлэсь быдӟалазэ, ӝегатскытэк эмъюрттэт сётыны луонлыкез чаклазы. Травматологи поликлиника 6 номеро эмъяськоннилэсь люкетсэ басьтоз, солы нимаз пырон лэсьтозы. Пӧртэм ӧръёсъя ужась эмъюртэ травматологи поликлиникаез интыян эмъюрттэтлэсь ӟечлыксэ будэтыны, нош азьланяз травматологической службаез азинтыны луонлыкъёс кылдытоз. Поликлиникаез усьтэм бере, стационар ёзэтэз радъян пумысен луонлыкез эскером, нош отӥяз многопрофильной службаез кылдытон сярысь вераськыны луоз Георгий Щербак, Удмуртиысь тазалыкез утёнъя министрПоликлиника улэ висъетэз выльдон ужъёсты 2021-тӥ арын куартолэзе кутскоз. Отчы туэ коньывуонозь выжыны малпало. Выльдон ужъёслы 70 миллион манет котыр висъялозы.   Тодэ вайытом, Глазкарын нылпиослы поликлиникаез тупатъязы. Тегъёс: Тазалык Ижкар Удмуртия эмъяськонниос ГеоргийЩербак  